টার্গেট দিল্লি। নোট বিরোধী আন্দোলনকে এবার দেশের প্রতিটি কোণায় পৌছে দিতে চান মমতা বন্দ্যোপাধ্যায়। কালই দিল্লি যাচ্ছেন তিনি।  এমাসের শেষে লখনউতে সভা করবেন। মোদীকে চাপে রাখতে নবান্ন থেকে দেশজোড়া আন্দোলন কর্মসূচি ঘোষণা করলেন মমতা বন্দ্যোপাধ্যায়।
 ওয়েব ডেস্ক: টার্গেট দিল্লি। নোট বিরোধী আন্দোলনকে এবার দেশের প্রতিটি কোণায় পৌছে দিতে চান মমতা বন্দ্যোপাধ্যায়। কালই দিল্লি যাচ্ছেন তিনি।  এমাসের শেষে লখনউতে সভা করবেন। মোদীকে চাপে রাখতে নবান্ন থেকে দেশজোড়া আন্দোলন কর্মসূচি ঘোষণা করলেন মমতা বন্দ্যোপাধ্যায়। নোট ইস্যু যে সহজে ছাড়বেন না আগেই বুঝিয়েছিলেন মমতা বন্দ্যোপাধ্যায়। দিল্লিতে দাঁড়িয়ে সিদ্ধান্ত প্রত্যাহারের জন্য মোদী সরকারকে ৭২ ঘণ্টায় সময় বেঁধে দিয়েছিলেন। সময়সীমা পেরোতেই ফের চ্যালেঞ্জ ছুঁড়লেন মুখ্যমন্ত্রী। বোঝালেন মোদীর বিরুদ্ধে লড়াইটা মোদীর গড়েই লড়বেন । মঙ্গলবারই ফের দিল্লি যাচ্ছেন মমতা বন্দ্যোপাধ্যায়। শুধু দিল্লি নয়।মোদীকে চাপে রাখতে নোট বিরোধী লড়াইটা এবার দেশের প্রতিটা কোণায় টেনে নিয়ে যেতে চান মমতা বন্দ্যোপাধ্যায়। নবান্নে বসেই দেশজোড়া আন্দোলনের কর্মসূচি ঘোষণা করলেন মুখ্যমন্ত্রী। রবিবারই আগ্রার সভা থেকে  নাম না করে মমতা বন্দ্যোপাধ্যায়কে নিশানা করেছেন মোদী। ২৪ ঘণ্টার পার হওয়ার আগেই মোদীকে পাল্টা বিঁধলেন মমতা। বললেন,নোট বাতিল নিয়ে রাজ্যগুলির প্রতি বিমাতৃসুলভ আচরণ করছে কেন্দ্র। নোট বাতিলের বিরোধিতা নিয়ে সোমবারও তাঁকে নিশানা করেছে বিজেপি। নবান্নে বসে পাল্টা জবাব দিলেন মমতা বন্দ্যোপাধ্যায়। নোট বাতিল ইস্যুকে সংসদের পাশাপাশি দেশের রাস্তাতেও পৌছে দিতে চান মমতা বন্দ্যোপাধ্যায়। রাজনৈতিক মহল বলছে, মোদী বিরোধী লড়াইয়ে প্রশাসকের ইমেজ ভেঙে ক্রমশ বেরিয়ে আসছেন সেই পুরনো প্রতিবাদী মমতা। যে ভূমিকা তাঁকে পৌছে দিয়েছে বাংলার মসনদে। এখন লক্ষ্য দিল্লি।